**Analýza vplyvov na podnikateľské prostredie**

**Názov materiálu:** Zákon, ktorým sa mení a dopĺňa zákon č. 220/2004 Z. z. o ochrane a využívaní poľnohospodárskej pôdy a o zmene zákona č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov a zákon č. 188/2003 Z. z. o aplikácii čistiarenského kalu a dnových sedimentov do pôdy a o doplnení zákona č. 223/2001 Z. z. o odpadoch a o zmene a doplnení niektorých zákonov v znení neskorších predpisov

**Predkladateľ:** Ministerstvo pôdohospodárstva a rozvoja vidieka Slovenskej republiky

**3.1 Náklady regulácie**

***3.1.1 Súhrnná tabuľka nákladov regulácie***

*Tabuľka č. 1: Zmeny nákladov (ročne) v prepočte na podnikateľské prostredie (PP), vyhodnotenie mechanizmu znižovania byrokracie a nákladov, náklady goldplatingu[[1]](#footnote-1) na podnikateľské prostredie.*

*Nahraďte rovnakou tabuľkou po vyplnení Kalkulačky nákladov podnikateľského prostredia, ktorá je povinnou prílohou tejto analýzy a nájdete ju na* [*webovom sídle MH SR*](https://www.mhsr.sk/podnikatelske-prostredie/lepsia-regulacia/regulacne-zatazenie/kalkulacka-nakladov-regulacie)*, (ďalej len „Kalkulačka nákladov“):*

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  | |  |  | |  |
|  | ***TYP NÁKLADOV*** | **Zvýšenie nákladov v € na PP** | **Zníženie nákladov v € na PP** | | |
|  | ***A. Dane, odvody, clá a poplatky, ktorých cieľom je znižovať negatívne externality*** |  |  | | |
|  | ***B. Iné poplatky*** |  |  | | |
|  | ***C. Sankcie a pokuty*** |  |  | | |
|  | ***D. Nepriame finančné náklady*** |  |  | | |
|  | ***E. Administratívne náklady*** |  |  | | |
|  | ***Spolu = A+B+C+D+E*** |  |  | | |
|  |  |  | |  |  | |  |
|  | *Harmonizácia práva EÚ* | **Zvýšenie nákladov v € na PP** | **Zníženie nákladov v € na PP** | | |
|  | ***F. Úplná harmonizácia práva EÚ*** *(okrem daní, odvodov, ciel a poplatkov, ktorých cieľom je znižovať negatívne externality)* |  |  | | |
|  | ***G. Goldplating*** |  |  | | |
|  |  |  | |  |  | |  |
|  | *VÝPOČET PRAVIDLA 1in 2out:* | IN | OUT | | |
|  | ***H.*** *Náklady okrem výnimiek = B+D+E-F* | **3** | **7** | | |

***3.1.2 Výpočty vplyvov jednotlivých regulácií na zmeny v nákladoch podnikateľov***

*Tabuľka č. 2: Výpočet vplyvov jednotlivých regulácií (nahraďte rovnakou tabuľkou po vyplnení Kalkulačky nákladov):*

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **P.č.** | **Zrozumiteľný a stručný opis regulácie  (dôvod zvýšenia/zníženia nákladov na PP a dôvod ponechania nákladov na PP, ktoré sú goldplatngom)** | **Číslo normy** (zákona, vyhlášky a pod.) | **Lokalizácia (§, ods., čl.,...)** | **Pôvod regulácie:** SK/EÚ úplná harm./  Goldplating | **Účinnosť regulácie** | **Kategória dotk. subjektov** | **Počet**  **dotk. subjektov spolu** | **Vplyv na 1 podnik. v €** | **Vplyv na kateg. dotk. subjekt. v €** | **Druh vplyvu** In (zvyšuje náklady) /  Out (znižuje náklady**)**  / Nemení sa | **1in**  **2out celkom** | **Goldplating celkom** |
|  | Povinnosť predchádzať výskytu a šíreniu burín a náletových drevín na neobrábaných poľnohospodárskych pozemkoch mimo hranice zastavaného územia obce podľa § 2 písm. i), ak osobitný predpis neustanovuje inak, a vykonávať opatrenia na zabránenie šírenia biotických škodlivých činiteľov z odstraňovaných drevín. | Návrh zákona,  z. č. 220/2004 Z. z. | Návrh zákona: čl. I bod 3  § 3 ods. 1 písm. b) z. č. 220/2004 Z. z. | SK | 1. apríl 2025 | vlastníci a užívatelia poľnohospodárskej pôdy |  |  |  | In: zabránenie šíreniu biotických škodcov  Out: mimo hranice zastavaného územia obce | 1/1 | 0 |
|  | Zrušuje sa povinnosť predkladať v konaní o zmene druhu pozemku a v konaní o vyňatí poľnohosp. pôdy, ak ide o vinicu, prílohu obsahujúcu zhodnotenie historických súvislostí a zámerov regionálneho rozvoja | Návrh zákona,  z. č. 220/2004 Z. z. | Návrh zákona: čl. I body 5 a 24  § 9 ods. 3 písm. a) a § 17 ods. 5 písm. f) z. č. 220/2004 Z. z. | SK | 1. apríl 2025 | vlastníci a užívatelia poľnohospodárskej pôdy |  |  |  | Out | 1 | 0 |
|  | Povinnosť zaplatiť odvod za trvalé odňatie alebo dočasné odňatie každej poľnohospodárskej pôdy podľa kódu bonitovaných pôdno-ekologických jednotiek alebo odvod za odňatie vinice podľa § 27a | Návrh zákona,  z. č. 220/2004 Z. z. | Návrh zákona: čl. I bod 15  § 12 ods. 2 písm. l) z. č. 220/2004 Z. z. | SK | 1. apríl 2025 | vlastníci a užívatelia poľnohospodárskej pôdy |  |  |  | In | 1 | 0 |
|  | Rozšírenie výnimky z potreby rozhodnutia o odňatí poľnohosp. pôdy aj na prípady umiestnenia inžinierskej stavby | Návrh zákona,  z. č. 220/2004 Z. z. | Návrh zákona: čl. I bod 20  § 17 ods. 2 písm. a) z. č. 220/2004 Z. z. | SK | 1. apríl 2025 | vlastníci a užívatelia poľnohospodárskej pôdy |  |  |  | Out | 1 | 0 |
|  | Výmera pozemku, pri ktorej nie je v hraniciach zastavaného územia obce potrebné vydať rozhodnutie o odňatí, sa zvyšuje z 500 m2 na 1000 m2. | Návrh zákona,  z. č. 220/2004 Z. z. | Návrh zákona: čl. I bod 21  § 17 ods. 2 písm. b) z. č. 220/2004 Z. z. | SK | 1. apríl 2025 | vlastníci a užívatelia poľnohospodárskej pôdy |  |  |  | Out | 1 | 0 |
|  | Vypúšťa sa povinnosť žiadateľa predkladať prílohu s časovým harmonogramom a ekonomickým prepočtom nákladov. | Návrh zákona,  z. č. 220/2004 Z. z. | Návrh zákona: čl. I bod 23  § 17 ods. 5 písm. d) z. č. 220/2004 Z. z. | SK | 1. apríl 2025 | vlastníci a užívatelia poľnohospodárskej pôdy |  |  |  | Out | 1 | 0 |
|  | Vypúšťa sa povinnosť žiadateľa doložiť výpočet výšky odvodu. Výpočet výšky odvodu vykoná správny orgán. | Návrh zákona,  z. č. 220/2004 Z. z. | Návrh zákona: čl. I bod 25  § 17 ods. 5 vypustenie písmena i) z. č. 220/2004 Z. z. | SK | 1. apríl 2025 | vlastníci a užívatelia poľnohospodárskej pôdy |  |  |  | Out | 1 | 0 |
|  | Zvyšuje sa horná sadzba pokuty za najzávažnejšie priestupky a dolná sadzba pokuty za iné správne delikty | Návrh zákona,  z. č. 220/2004 Z. z. | Návrh zákona: čl. I bod  z. č. 220/2004 Z. z. | SK | 1. apríl 2025 | vlastníci a užívatelia poľnohospodárskej pôdy |  |  |  | In | 1 | 0 |
|  | Zníženie požiadavky na obsah org. látok v dnových sedimentoch s cieľom rozšíriť možnosť ich aplikácie na pôdu a predísť ich skládkovaniu | Návrh zákona,  z. č. 220/2004 Z. z. | Návrh zákona: čl. II  § 5 ods. 1 z. č. 188/2003 Z. z. | SK/EÚ – úplná harmonizácia | 1. apríl 2025 | vlastníci a užívatelia poľnohospodárskej pôdy |  |  |  | Out | 1 | 0 |

***3.1.3 Doplňujúce informácie k spôsobu výpočtu vplyvov jednotlivých regulácií na zmenu nákladov***

*Osobitne pri každej regulácii s vplyvom na PP zhodnotenom v tabuľke č. 2 uveďte doplňujúce informácie tak, aby mohol byť skontrolovaný spôsob a správnosť výpočtov. Uveďte najmä, ako ste vypočítali vplyvy a z akého zdroja ste čerpali početnosti (uveďte aj link na konkrétne štatistiky, ak sú dostupné na internete). Jednotlivé regulácie môžu mať jeden alebo viac typov nákladov (A. Dane, odvody, clá a poplatky, ktorých cieľom je znižovať negatívne externality, B. Iné poplatky, C. Sankcie, D. Nepriame finančné náklady, E. Administratívne náklady). Rozčleňte ich a vypočítajte v súlade s metodickým postupom.*

***3.1.4 Odôvodnenie goldplatingu podľa bodu 4 časti III jednotnej metodiky a ďalšie doplňujúce informácie[[2]](#footnote-2)***

*Požadované informácie uveďte osobitne ku každému identifikovanému goldplatingu (ku každej hodnotenej regulácii s goldplatingom osobitne).*

*Uveďte odôvodnenie goldplatingu z hľadiska jeho nespochybniteľnej nevyhnutnosti. Odôvodnenie doložte dôkladným hodnotením prínosov a nákladov. Uveďte zvážené alternatívne riešenia..*

*Zároveň uveďte konkrétne informácie súvisiace s kategóriou goldplatingu podľa jednotnej metodiky, najmä: na aké subjekty sa nad rámec navrhuje rozšíriť pôsobnosť smernice a z akého dôvodu; aké požiadavky sa navyšujú a na aké subjekty nad rámec minimálnych požiadaviek smernice; aká menej prísnejšia výnimka alebo úprava vyplývajúca zo smernice nebola využitá a prečo; z akého dôvodu sa navrhujú prísnejšie sankčné režimy; z akého dôvodu sa navrhuje skoršia transpozícia; z akého dôvodu sa ponechávajú v platnosti už existujúce prísnejšie vnútroštátne požiadavky.*

*Využitie goldplatingu pri transpozícii alebo implementácii legislatívy EÚ je v zásade nežiadúce, keďže takýto postup môže viesť k zníženiu konkurencieschopnosti domácich podnikov v porovnaní s podnikmi z krajín, kde právne predpisy nie sú natoľko prísne. Využitie goldplatingu predkladateľom je preto prípustné iba vo výnimočných prípadoch, riadne odôvodnených a vysvetlených v analýze vplyvov na podnikateľské prostredie z hľadiska jeho nevyhnutnosti, spoločenského významu, nákladov, prekonzultovaných s dotknutými podnikateľmi a posúdených Komisiou.*

**3.2 Vyhodnotenie konzultácií s podnikateľskými subjektmi pred predbežným pripomienkovým konaním**

*Uveďte formu konzultácií vrátane zdôvodnenia jej výberu a trvanie konzultácií, termíny stretnutí. Uveďte spôsob oslovenia dotknutých subjektov, zoznam konzultujúcich subjektov, tiež link na webovú stránku, na ktorej boli konzultácie zverejnené.*

*Uveďte hlavné body konzultácií a ich závery.*

*Uveďte zoznam predložených alternatívnych riešení problematiky od konzultujúcich subjektov, ako aj návrhy od konzultujúcich subjektov na zníženie nákladov regulácií na PP, ktoré neboli akceptované a dôvod neakceptovania.*

*Alternatívne namiesto vypĺňania bodu 3.2 môžete uviesť ako samostatnú prílohu tejto analýzy Záznam z konzultácií obsahujúci požadované informácie.*

Predbežná informácia PI/2024/65 pripomienkovaná 25.3.-9.4.2024.

Podklad pre konzultácie zverejnený na web. sídle MPRV SR 25.4.-25.5.2024.

Záujem o konzultácií už v pripomienkovaní PI prejavil a rokovania sa zúčastnil zástupca SPPK a RÚZ. Prerokovanie online formou 22.4.2024.

Neboli vznesené žiadne podnety, návrhy ani pripomienky.

**3.3 Vplyvy na konkurencieschopnosť a produktivitu**

*Dochádza k vytvoreniu resp. k zmene bariér na trhu? - NIE*

*Bude sa s niektorými podnikmi alebo produktmi zaobchádzať v porovnateľnej situácii rôzne (napr. špeciálne režimy pre mikro, malé a stredné podniky tzv. MSP)? - NIE*

*Ovplyvňuje zmena regulácie cezhraničné investície (príliv/odliv zahraničných investícií resp. uplatnenie slovenských podnikov na zahraničných trhoch)? - NIE*

*Ovplyvní dostupnosť základných zdrojov (financie, pracovná sila, suroviny, mechanizmy, energie atď.)? - NIE*

*Ovplyvňuje zmena regulácie inovácie, vedu a výskum? - NIE*

*Ak bol identifikovaný goldplating, prispieva k zníženiu konkurencieschopnosti a produktivity? - NEBOL*

*Akým spôsobom?*

*Ako prispieva zmena regulácie k cieľu Slovenska mať najlepšie podnikateľské prostredie spomedzi susediacich krajín EÚ? - NIJAKO*

***Konkurencieschopnosť:***

*Na základe uvedených odpovedí zaškrtnite a popíšte, či materiál konkurencieschopnosť:*

*☐ zvyšuje ☒ nemení ☐ znižuje*

***Produktivita:***

*Aký má materiál vplyv na zmenu pomeru medzi produkciou podnikov a ich nákladmi?*

*Na základe uvedenej odpovede zaškrtnite a popíšte, či materiál produktivitu:*

*☐ zvyšuje ☒ nemení ☐ znižuje*

**3.4 Iné vplyvy na podnikateľské prostredie**

*Ak má materiál vplyvy na PP, ktoré nemožno zaradiť do predchádzajúcich častí, či už pozitívne alebo negatívne, tu ich uveďte. Patria sem:*

1. *vplyvy súvisiace so žiadosťami o alebo prijímaním dotácií, fondov, štátnej pomoci a čerpaním iných obdobných foriem podpory zo strany štátu, keďže sú sprievodným javom uchádzania sa či získania benefitov, na ktoré nie je právny nárok priamo zo zákona, ale vzniká na základe prejavu vôle dotknutého subjektu;*
2. *regulované ceny podľa zákona č. 18/1996 Z. z. o cenách;*
3. *iné vplyvy, ktoré predpokladá materiál, ale nemožno ich zaradiť do častí 3.1 a 3.3.,*
4. *iné vplyvy podľa písm. a) až c), ktoré sú goldplatingom.*

Zvýšenie regulácie zahŕňa:

* v rámci starostlivosti o poľnohospodársku pôdu povinnosť zabránenia šíreniu biotických škodcov z odstránených drevín,
* zvýšenie nákladov na odvody za odnímanie každej poľnohospodárskej pôdy,
* zvýšenie hornej hranice sadzby pokuty za najzávažnejšie priestupky a dolnej hranice sadzby pokuty za iné správne delikty.

Zníženie regulácie zahŕňa:

* predchádzanie šíreniu burín a náletov len mimo hranice zastavaného územia obce,
* zvýšenie výmery pozemku, pri ktorej nie je v hraniciach zastavaného územia obce potrebné vydať rozhodnutie o odňatí, sa zvyšuje z 500 m2 na 1000 m2,
* zrušenie povinnosti predkladať v konaní o zmene druhu pozemku a v konaní o vyňatí poľnohosp. pôdy, ak ide o vinicu, prílohu obsahujúcu zhodnotenie historických súvislostí a zámerov regionálneho rozvoja,
* zrušenie povinnosti žiadateľa predkladať prílohu s časovým harmonogramom a ekonomickým prepočtom nákladov,
* zrušenie povinnosti žiadateľa doložiť výpočet výšky odvodu,
* rozšírenie výnimky z potreby rozhodnutia o odňatí poľnohosp. pôdy aj na prípady umiestnenia inžinierskej stavby,
* zníženie požiadavky na obsah org. látok v dnových sedimentoch s cieľom rozšíriť možnosť ich aplikácie na pôdu a predísť ich skládkovaniu.

Tieto regulácie a zníženia regulácie predstavujú zvýšenie ako aj zníženie priamych finančných nákladov, nepriamych finančných nákladov a administratívnych nákladov. Ich konkrétnu výšku však nie je možné presne ani približne kvantifikovať, pretože nie je možné predpokladať počet, výmeru, kvalitu ani ostatné parametre a ukazovatele, ktoré budú ovplyvňovať zvýšenie alebo zníženie nákladov, a to ani na základe údajov z minulosti, ktoré nemožno zovšeobecniť vzhľadom na ich vysokú subjektívnu premenlivosť. Konkrétnej kvantifikácii bráni neznámy konkrétny počet subjektov, ktoré v budúcnosti budú žiadať o zmenu druhu pozemku, o odňatie poľnohosp. pôdy, ktoré sa dopustia správnych deliktov a v akej závažnosti, neznáma výmera pôdy v ha, ktorá je kritériom pre odvody ako aj pre pokuty. Modelovanie konkrétneho príkladu by bolo zbytočné a nič nehovoriace vzhľadom na vysoký a pritom neznámy počet dotknutých subjektov a ich subjektívnych charakteristík aj vzhľadom na to, že výmera poľnohospodárskych pozemkov je 2,3 mil ha, pričom počet vlastníckych a užívacích vzťahov presahuje 100 mil. (na zmenu druhu pozemku je potrebný súhlas vlastníka, resp. spoluvlastníkov s nadpol. podielom).

Predkladateľ vychádza z priemernej ročnej výšky uhradených odvodov za odňatie poľnohospodárskej pôdy (PP) za roky 2021 až 2023, ktorá predstavuje 2 927 187 eur:



Doteraz, t. j. v sledovanom trojročnom období, podliehalo odvodom cca 30 % výmery PP v každom katastrálnom území, pričom súhrnný počet dotknutých povinných subjektov sa pohyboval cca od 5 300 do 6 400 (teda okolo 5850). Návrh zákona má za cieľ zaťažiť odvodom odňatie PP v celom katastrálnom území, t. j. pri 100 % výmery PP v katastrálnom území pôjde približne o trojnásobok dnes zaťaženej výmery. Výsledkom môže byť teda trojnásobná suma odvodov, t. j. asi 10 mil. eur/rok, čo je nárast priameho fin. nákladu o cca 70 %, t. j. o 7 mil. eur. Tento odhad je samozrejme tiež zaťažený neurčitosťou, pretože nie je možné predpovedať rozsah ani štruktúru budúcich záberov PP ani z hľadiska kvality PP (a teda príslušnej sadzby odvodu za odňatie) ani z hľadiska účelu (a teda prípadného oslobodenia od odvodu). Navyše, predpokladáme posilnenie odstrašujúceho účinku sprísnenia právnej úpravy platenia odvodov, čo zákonite povedie k zníženiu záberov najkvalitnejšej PP. To je napokon účelom návrhu zákona – znížiť zábery najkvalitnejšej pôdy prostredníctvom ich spoplatnenia.

Analogicky je možné vyrátať zaťaženie správnym poplatkom. Správny poplatok za odňatie PP je 50 eur. Pri orientačnom počte žiadateľov 5850 išlo o celkovú sumu správnych poplatkov 292 500 eur. Preto je možné počítať s budúcou trojnásobnou sumou cca 880 000 eur, avšak iba za predpokladu stabilného počtu žiadostí.

Predkladateľ nezohľadňuje pri odhade vplyvu na podnik. prostredie budúci možný nárast ukladaných pokút spôsobený úpravou hornej hranice sadzby pokuty za priestupok a dolnej hranice sadzby pokuty za iný správny delikt. Údaje z predchádzajúcich troch rokov sú len orientačné a neposkytujú bázu pre odhad do budúcnosti, nakoľko nevypovedajú nič o výmere PP v ha, ktorá je základom pre výpočet pokút za iné správne delikty. Nemožno ani anticipovať budúcu mieru porušovanosti povinností, ktorej následkom by bolo uloženie pokuty. Pri priestupkoch pritom nie je ustanovená dolná hranica sadzby. Rozptyl uložených pokút sa pohybuje od desiatok eur po desiatky tisíc eur v jednotlivých prípadoch, ktorých bolo v priemere 427. Úprava hornej, resp. dolnej hranice sadzby sa pritom v celkovej sume uloženej pokuty nemusí prejaviť, takže o prognóze nie je možné formulovať ani len všeobecný odhad. Predkladateľ uvádza pre kontext údaje z rokov 2021 až 2023 o uložených pokutách, z ktorých vyplýva priemerná ročná suma uložených pokút cca 120 000 eur:



1. Definícia goldplatingu je uvedená v bode 4 časti III. jednotnej metodiky. [↑](#footnote-ref-1)
2. Informácie sa uvádzajú iba v prípade, ak sa predkladaným návrhom regulácie vykonáva transpozícia smernice EÚ a bol identifikovaný goldplating podľa tabuľky zhody alebo sa vykonáva implementácia nariadenia EÚ s goldplatingom. Informácie sa uvádzajú aj v prípade (ak nejde o transpozíciu smernice EÚ alebo implementáciu nariadenia EÚ), ak sa predloženým návrhom odstraňuje goldplating, ktorého pôvod je v skoršom zachovaní existujúcej právnej úpravy (existujúcich vnútroštátnych požiadaviek). [↑](#footnote-ref-2)